**ΑΝΑΚΟΙΝΩΣΗ**

**ΕΡΓΑΣΤΗΡΙΟΥ ΑΝΘΟΚΟΜΙΑΣ ΚΑΙ ΑΡΧΙΤΕΚΤΟΝΙΚΗΣ ΤΟΠΙΟΥ**

**Οι εξετάσεις του Εργαστηρίου και της Θεωρίας του Μαθήματος Καλλωπιστικά Φυτά με κωδικό 390 θα πραγματοποιηθούν την Παρασκευή 23 Φεβρουαρίου 2024, ως εξής:**

**Εργαστήριο**

Θα πραγματοποιηθεί ταυτοποίηση των φοιτητών μέσω του **Microsoft Teams** το χρονικό διάστημα **10:00-10:15** και κατόπιν θα πραγματοποιηθούν οι εξετάσεις μέσω του **AUA Open e-Class.** Οι εξετάσεις του **Εργαστηρίου** αφορούν στην αναγνώριση καλλωπιστικών φυτών και στο θεωρητικό του μέρος (σημ. Εργαστηρίου). Η εξέταση στην αναγνώριση και στο θεωρητικό μέρος θα πραγματοποιηθούν χωριστά ως εξής:

**Open e-class εξετάσεις (ΠΡΟΣΟΧΗ: δύο χωριστές):**

**10:15-10:40 Αναγνώριση Καλλωπιστικών φυτών** **(ο χρόνος υποβολής των απαντήσεων θα είναι 8 λεπτά)**

**10:45-11:00 Θεωρητικό μέρος (ο χρόνος υποβολής των απαντήσεων θα είναι 5 λεπτά)**

Η αναγνώριση συμμετέχει με ποσοστό 84% στην διαμόρφωση του τελικού βαθμού και το υπόλοιπο 16% προέρχεται από την βαθμολογία των φοιτητών στο θεωρητικό μέρος. Η εξέταση της αναγνώρισης αφορά στην παρουσίαση 10 εικόνων καλλωπιστικών φυτών με τέσσερις ονομασίες ανά φυτικό είδος υπό τη μορφή πολλαπλών επιλογών (με μία σωστή επιλογή) και καλείσθε να επιλέξετε την ορθή ονομασία με αρνητική βαθμολόγηση στην περίπτωση λάθους (για κάθε 4 λάθος απαντήσεις αφαιρείται μία σωστή). Η εξέταση του θεωρητικού μέρους περιλαμβάνει 8 ερωτήσεις πολλαπλής επιλογής (με μία σωστή επιλογή) με αρνητική βαθμολόγηση (για κάθε 2 λάθος απαντήσεις θα αφαιρείται μία σωστή).

**ΠΡΟΣΟΧΗ**

Χρειάζεται να γνωρίζετε:

**Microsoft Teams**

Τίτλος μαθήματος: Εξέταση Εργαστηρίου Μαθήματος "Καλλωπιστικά Φυτά" με κωδικό 390

Κωδικός σύνδεσης: **g9r0vtl**

**Open e-class**

Τίτλος μαθήματος: Εξέταση Εργαστηρίου Μαθήματος "Καλλωπιστικά Φυτά" με κωδικό 390

**Θεωρία**

Θα πραγματοποιηθεί ταυτοποίηση των φοιτητών μέσω του **Microsoft Teams** το χρονικό διάστημα **11:05-11:15** και κατόπιν θα πραγματοποιηθούν οι εξετάσεις μέσω του **AUA Open e-Class** το χρονικό διάστημα **11:15-11:55.** Ο χρόνος υποβολής των ερωτήσεων είναι **25 λεπτά.** Η εξέταση θα περιλαμβάνει **40 ερωτήσεις πολλαπλής επιλογής** (με μία σωστή επιλογή) με αρνητική βαθμολόγηση (για κάθε 5 λάθος απαντήσεις θα αφαιρείται μία σωστή).

**ΠΡΟΣΟΧΗ**

Χρειάζεται να γνωρίζετε:

**Microsoft Teams**

Τίτλος μαθήματος: Εξέταση Θεωρίας Μαθήματος "Καλλωπιστικά Φυτά" με κωδικό 390

Κωδικός σύνδεσης: **nlofiho**

**Open e-class**

Τίτλος μαθήματος: Εξέταση Θεωρίας Μαθήματος "Καλλωπιστικά Φυτά" με κωδικό 390

**Οδηγίες εξ’ αποστάσεως εξέτασης**

H συμμετοχή των φοιτητών στις εξ’ αποστάσεως εξετάσεις με ηλεκτρονικά μέσα, συνεπάγεται υποχρεωτικά τη συναίνεση και τη ρητή και ανεπιφύλακτη αποδοχή των όρων και των απαιτήσεων της εξέτασης, σύμφωνα με τη σχετική απόφαση της Συγκλήτου, οι οποίοι είναι:

* Επίδειξη φοιτητικής ταυτότητας για την ταυτοποίησή σας, διαθεσιμότητα και χρήση οπτικοακουστικών συσκευών εικόνας και ήχου τόσο για την επιτήρηση όσο και εφόσον ζητηθεί από τους διδάσκοντες κατά τη διάρκεια της εξέτασης.
* Όποιος(α) διαφωνεί με αυτόν τον τρόπο εξέτασης ή δε διαθέτει τον απαραίτητο οπτικοακουστικό εξοπλισμό, δε δικαιούται συμμετοχής στη συγκεκριμένη διαδικασία.
* Σε περίπτωση που μια εξέταση δεν πραγματοποιηθεί λόγω τεχνικού προβλήματος, ή στην περίπτωση κατά την οποία ένας εξεταζόμενος λόγω ανεπάρκειας τεχνικών μέσων δεν καταφέρει να ολοκληρώσει την εξέταση, ο διδάσκων θα καθορίσει εντός δύο ημερών τον τρόπο και το χρόνο επανάληψης, φροντίζοντας ώστε να μη διαταραχθεί η ομαλή εξέλιξη της υπόλοιπης διαδικασίας.
* Οι Πλατφόρμες οι οποίες θα χρησιμοποιηθούν για την ολοκλήρωση της εξεταστικής διαδικασίας είναι η Πλατφόρμα Ασύγχρονης Τηλεκπαίδευσης Openeclass (https://openeclass.aua.gr) η οποία θα χρησιμοποιηθεί μέσω των υποσυστημάτων "Εργασίες" και "Ασκήσεις" στη διαχείριση των θεμάτων και τη διεξαγωγή της εξέτασης καθώς και η συνεργατική Πλατφόρμα Microsoft Teams (MSteams) η οποία θα χρησιμοποιηθεί για την επιτήρηση των εξεταζόμενων, μέσω της χρήσης εικόνας και ήχου. Για το λόγο αυτό θα πρέπει να έχετε εγκατεστημένο το λογισμικό Microsoft Teams (for school/work) στον προσωπικό σας υπολογιστή η σε οποιαδήποτε άλλη υποστηριζόμενη συσκευή επιθυμείτε και να έχετε ελέγξει διεξοδικά την ορθή λειτουργία των οπτικοακουστικών συσκευών (κάμερα, μικρόφωνο, ηχεία) σε περιβάλλον τηλεδιάσκεψης.

Πριν την έναρξη των εξετάσεων στο Openeclass θα γίνει ταυτοποίηση των φοιτητών στο MS Teams (διάρκεια 15 λεπτά) **και θα παραμείνουν συνδεδεμένοι στο MS Teams μέχρι την ώρα λήξης των εξετάσεων**. Τα αποδεκτά έγγραφα τα οποία μπορούν να χρησιμοποιηθούν για την ταυτοποίηση των φοιτητών κατά τη διάρκεια της εξ αποστάσεως εξέτασης με ηλεκτρονικά μέσα είναι, είτε η φοιτητική ταυτότητα (πάσο) του εξεταζόμενου, είτε η αστυνομική του ταυτότητα με την προϋπόθεση ότι βρίσκονται σε καλή κατάσταση και η φωτογραφία που περιέχουν είναι ευκρινής ώστε να μπορεί να πραγματοποιηθεί έλεγχος ταυτοπροσωπίας. Αποδεκτό επίσης είναι και το έγγραφο της αστυνομικής ταυτότητας το οποίο υπάρχει στην εφαρμογή "Gov.GR Wallet" στο κινητό του εξεταζόμενου.

Οι φοιτητές θα πρέπει επίσης πριν την εξέταση να έχουν εξασφαλίσει με δοκιμές, την ορθή λειτουργία όλων των συσκευών εικόνας και ήχου που διαθέτουν (Η/Υ, κινητού τηλέφωνου τύπου Smartphone ή Tablet) και τη βέλτιστη λειτουργία του δικτύου του χώρου στον οποίο θα βρίσκονται την ημέρα και ώρα της εξέτασης. Συστήνεται η εξέταση στο Open e-class να γίνει από Η/Υ.

Σε ενδεχόμενη περίπτωση διακοπής του δικτύου ή συσκευών του φοιτητή δίνεται η δυνατότητα συνέχισης της προσπάθειας για περιορισμένο χρονικό διάστημα από την τελευταία ενέργεια του χρήστη (5 λεπτά) γι’ αυτό στις περιπτώσεις αυτές αναμένετε στην οθόνη, μην κλείνετε τον φυλλομετρητή σας (browser) και πατάτε Refresh (F5) σε τακτά χρονικά διαστήματα. Η ενδεχόμενη διακοπή της προσπάθειάς σας συνεπάγεται την εκ νέου συμμετοχή σας στην εξέταση από την αρχή. Ο αριθμός των προσπαθειών που διατίθενται στο φοιτητή για τη συμπλήρωση των απαντήσεών του στη γραπτή εξέταση μέσω του Open e-class είναι 3 ώστε να μπορέσει να την ολοκληρώσει σε περίπτωση ενδεχόμενης δυσλειτουργίας του δικτύου ή συσκευών του.